title: 2009/966/EB: 2009 m. lapkričio 30 d. Komisijos sprendimas kuriuo priimami Bendrijos sprendimai dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 689/2008 ir iš dalies keičiami Komisijos sprendimai 2000/657/EB, 2001/852/EB, 2003/508/EB, 2004/382/EB bei 2005/416/EB

text:
22.12.2009

               LT

               Europos Sąjungos oficialusis leidinys

               L 341/14

      KOMISIJOS SPRENDIMAS

   2009 m. lapkričio 30 d.
   kuriuo priimami Bendrijos sprendimai dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 689/2008 ir iš dalies keičiami Komisijos sprendimai 2000/657/EB, 2001/852/EB, 2003/508/EB, 2004/382/EB bei 2005/416/EB
   (2009/966/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2008 m. birželio 17 d. Europos Parlamento ir Tarybos reglamentą (EB) Nr. 689/2008 dėl pavojingų cheminių medžiagų eksporto ir importo (1), ypač į jo 12 straipsnio 1 dalies antrą pastraipą,
   pasikonsultavusi su komitetu, įsteigtu 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (2), 133 straipsniu,
   kadangi:

               (1)

               Reglamente (EB) Nr. 689/2008 numatyta, kad Komisija dėl kiekvienos cheminės medžiagos, kuriai taikoma iš anksto pranešto sutikimo (IAPS) tvarka, Bendrijos vardu sprendžia, ar leisti ją importuoti į Bendriją.

               (2)

               Jungtinių Tautų aplinkos programos (JTAP) organizacija ir Maisto ir žemės ūkio organizacija (angl. FAO) yra paskirtos vykdyti sekretoriato funkcijas taikant IAPS tvarką, nustatytą Roterdamo konvencija dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, kurią Bendrija patvirtino 2006 m. rugsėjo 25 d. Tarybos sprendimu 2006/730/EB dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, patvirtinimo Europos bendrijos vardu (3).

               (3)

               Komisija, kaip bendra paskirtoji institucija, Roterdamo konvencijos sekretoriatui turi Bendrijos ir jos valstybių narių vardu pateikti sprendimus dėl cheminių medžiagų, kurioms taikoma IAPS tvarka, importo.

               (4)

               Būtina persvarstyti ankstesnius sprendimus dėl cheminių medžiagų etileno oksido, fluoracetamido, HCH (izomerų mišinio), lindano, metamidofoso, pentachlorfenolio ir jo druskų bei esterių, polibromintų bifenilų (PBB), polichlorintų terfenilų (PCT), barstomųjų miltelių pavidalo preparatų, kurių sudėtyje yra benomilo, karbofurano ir tiramo junginys bei gyvsidabrio junginių, importo siekiant atsižvelgti į 2007 m. sausio 1 d. Bendrijos plėtrą ir Bendrijos reglamentavimo raidą nuo to laiko, kai tie sprendimai buvo priimti.

               (5)

               Vadovaujantis Komisijos reglamentu (EB) Nr. 1451/2007 dėl 1998 m. vasario 16 d. Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (4), tiekti rinkai ir naudoti etileno oksidą pagal Europos Parlamento ir Tarybos direktyvą 98/8/EB dėl biocidinių produktų pateikimo į rinką (5) leidžiama tik tam tikroms konkrečioms reikmėms. Taigi jį galima importuoti tik toms konkrečioms reikmėms. Valstybės narės gali nuspręsti, kurioms iš Direktyva 98/8/EB leidžiamų reikmių naudojamą etileno oksidą jos leidžia importuoti į savo teritoriją.

               (6)

               Fluoracetamidas ir pentachlorfenolis bei jo druskos ir esteriai nėra įtraukti į 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką (6) I priedą arba į Direktyvos 98/8/EB I, IA ar IB priedus kaip veikliosios medžiagos, taigi šias veikliąsias medžiagas draudžiama naudoti kaip pesticidus. Todėl fluoracetamidą ir pentachlorfenolį bei jo druskas ir esterius importuoti siekiant juos naudoti kaip pesticidus draudžiama.

               (7)

               Nuo 2008 m. liepos 1 d. metamidofoso nebėra Direktyvos 91/414/EEB I priede, todėl valstybės narės turėjo panaikinti visus augalų apsaugos produktų, kurių sudėtyje yra metamidofoso, autorizacijos liudijimus ir todėl augalų apsaugos produktus, kurių sudėtyje yra metamidofoso, draudžiama tiekti rinkai. Be to, metamidofosas nebuvo nei identifikuotas, nei apie jį buvo pranešta vykdant Bendrijos esančių medžiagų vertinimo peržiūros programą pagal Direktyvą 98/8/EB, todėl jo negalima tiekti rinkai siekiant naudoti kaip biocidinį produktą.

               (8)

               Gaminti, tiekti rinkai bei naudoti lindaną ir HCH (izomerų mišinį) uždrausta 2004 m. balandžio 29 d. Europos Parlamento ir Tarybos reglamentu (EB) Nr. 850/2004 dėl patvariųjų organinių teršalų ir iš dalies keičiančiu Direktyvą 79/117/EEB (7), o tame reglamente nustatytos leidžiančios nukrypti nuostatos galiojimas baigėsi 2007 m. gruodžio 31 d. Taigi nuo minėtos datos šias chemines medžiagas importuoti draudžiama.

               (9)

               Gaminti, tiekti rinkai ir naudoti heksabrom-1,1'-bifenilą draudžiama. Be to, ši cheminė medžiaga priskiriama PBB grupei, įtrauktai į Roterdamo konvencijos III priedą, ir jai taikoma IAPS tvarka.

               (10)

               2007 m. sausio 1 d. Bulgarija ir Rumunija tapo Europos Sąjungos valstybėmis narėmis. Kadangi Reglamente (EB) Nr. 1907/2006 numatyta, kad valstybės narės gali leisti naudoti PCT konkrečioms reikmėms savo teritorijoje, sprendimus dėl šių medžiagų importo reikėtų pakeisti siekiant atsižvelgti į šių dviejų naujų valstybių narių nacionalinius teisės aktus.

               (11)

               Todėl derėtų sprendimus dėl etileno oksido, fluoracetamido, HCH (izomerų mišinio), lindano, metamidofoso, pentachlorfenolio ir jo druskų bei esterių, polibromintų bifenilų (PBB) ir polichlorintų terfenilų (PCT) importo, nustatytus 2000 m. spalio 16 d. Komisijos sprendime 2000/657/EB, kuriuo priimami Bendrijos importo sprendimai dėl tam tikrų cheminių medžiagų pagal Tarybos reglamentą (EEB) Nr. 2455/92 dėl tam tikrų pavojingų cheminių medžiagų eksporto ir importo (8), 2001 m. lapkričio 19 d. Komisijos sprendime 2001/852/EB, kuriuo priimami Bendrijos importo sprendimai dėl tam tikrų cheminių medžiagų pagal Tarybos reglamentą (EEB) Nr. 2455/92 dėl tam tikrų pavojingų cheminių medžiagų eksporto ir importo ir iš dalies keičiamas Sprendimas 2000/657/EB (9), 2003 m. liepos 7 d. Komisijos sprendime 2003/508/EB, kuriuo priimami Bendrijos importo sprendimai dėl tam tikrų cheminių medžiagų pagal Europos Parlamento ir Tarybos reglamentą (EB) Nr. 304/2003 ir iš dalies keičiami sprendimai 2000/657/EB ir 2001/852/EB (10) ir 2005 m. gegužės 19 d. Komisijos sprendime 2005/416/EB, kuriuo priimami Bendrijos importo sprendimai dėl tam tikrų cheminių medžiagų pagal Europos Parlamento ir Tarybos reglamentą (EB) Nr. 304/2003 ir iš dalies keičiami sprendimai 2000/657/EB, 2001/852/EB ir 2003/508/EB (11) pakeisti naujais sprendimais.

               (12)

               Benomilas kaip veiklioji medžiaga neįtrauktas į Direktyvos 91/414/EEB I priedą arba į Direktyvos 98/8/EB I, IA ar IB priedus, todėl šią veikliąją medžiagą draudžiama naudoti kaip pesticidą. Taigi barstomųjų miltelių pavidalo pesticidų preparatus, kurių sudėtyje yra benomilo, karbofurano ir tiramo junginys, draudžiama naudoti kaip pesticidą ir tiekti rinkai šiuo tikslu. Todėl 2004 m. balandžio 26 d. Komisijos sprendime 2004/382/EB, priimančiame Bendrijos sprendimus dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 304/2003 (12) nustatytas sprendimas dėl barstomųjų miltelių pavidalo pesticidų preparatų, kurių sudėtyje yra benomilo, karbofurano ir tiramo junginys, importo turėtų būti pakeistas nauju sprendimu.

               (13)

               Tiekti rinkai ir naudoti augalų apsaugos produktus, kurių sudėtyje kaip veikliosios medžiagos yra gyvsidabrio junginių, draudžiama 1978 m. gruodžio 21 d. Tarybos direktyva 79/117/EEB, draudžiančia pateikti į rinką ir naudoti augalų apsaugos produktus, turinčius tam tikrų veikliųjų medžiagų (13). Be to, Direktyva 98/8/EB taip pat draudžiama tiekti rinkai ir naudoti biocidinius produktus, kurių sudėtyje yra gyvsidabrio junginių. Todėl IAPS aplinkraštyje (angl. PIC Circular) Nr. X paskelbtas sprendimas dėl gyvsidabrio junginių importo turėtų būti pakeistas nauju sprendimu.

               (14)

               Todėl reikėtų atitinkamai iš dalies pakeisti sprendimus 2000/657/EB, 2001/852/EB, 2003/508/EB, 2004/382/EB ir 2005/416/EB,

         NUSPRENDĖ:
   1 straipsnis
   Sprendimo 2000/657/EB priede nustatyti sprendimai dėl lindano, metamidofoso ir pentachlorfenolio bei jo druskų ir esterių importo yra pakeičiami šio sprendimo I priede pateiktose atsakymo dėl importo formose nustatytais sprendimais dėl šių medžiagų importo.
   2 straipsnis
   Sprendimo 2001/852/EB I priede nustatytas sprendimas dėl etileno oksido importo yra pakeičiamas šio sprendimo II priede pateiktoje importo atsakymo formoje nustatytu sprendimu dėl šios medžiagos importo.
   3 straipsnis
   Sprendimo 2003/508/EB III priede nustatytas sprendimas dėl polibromintų bifenilų (PBB) importo yra pakeičiamas šio sprendimo III priede pateiktoje importo atsakymo formoje nustatytu sprendimu dėl šių medžiagų importo.
   4 straipsnis
   Sprendimo 2005/416/EB I priede nustatyti sprendimai dėl fluoracetamido, HCH (izomerų mišinio) ir polichlorintų terfenilų (PCT) importo yra pakeičiami šio sprendimo IV priede pateiktose importo atsakymo formose nustatytais sprendimais dėl šių medžiagų importo.
   5 straipsnis
   Sprendimo 2004/382/EB III priede nustatytas preliminarus sprendimas dėl barstomųjų miltelių pavidalo preparatų, kurių sudėtyje yra benomilo, karbofurano ir tiramo junginys, importo yra pakeičiamas šio sprendimo V priede pateiktoje importo atsakymo formoje nustatytu sprendimu dėl šių preparatų importo.
   6 straipsnis
   IAPS aplinkraštyje Nr. X paskelbtas sprendimas dėl gyvsidabrio junginių importo pakeičiamas šio sprendimo VI priede pateiktoje importo atsakymo formoje nustatytu sprendimu dėl šių junginių importo.

      Priimta Briuselyje 2009 m. lapkričio 30 d.

            Komisijos vardu

         Stavros DIMAS

            Komisijos narys

      (1)  OL L 204, 2008 7 31, p. 1.

      (2)  OL L 396, 2006 12 30, p. 1.

      (3)  OL L 299, 2006 10 28, p. 23.

      (4)  OL L 123, 1998 4 24, p. 1.

      (5)  OL L 325, 2007 12 11, p. 3.

      (6)  OL L 230, 1991 8 19, p. 1.

      (7)  OL L 158, 2004 4 30, p. 7.

      (8)  OL L 275, 2000 10 27, p. 44.

      (9)  OL L 318, 2001 12 4, p. 28.

      (10)  OL L 174, 2003 7 12, p. 10.

      (11)  OL L 147, 2005 6 10, p. 1.

      (12)  OL L 144, 2004 4 30, p. 11.

      (13)  OL L 33, 1979 2 8, p. 36.

      I PRIEDAS
      Pataisyti sprendimai dėl lindano, metamidofoso ir pentachlorfenolio bei jo druskų ir esterių importo, kuriais pakeičiami Sprendimu 2000/657/EB nustatyti sprendimai dėl šių medžiagų importo

      II PRIEDAS
      Pataisytas sprendimas dėl etileno oksido importo, kuriuo pakeičiamas Sprendimu 2001/852/EB nustatytas sprendimas dėl šios medžiagos importo

      III PRIEDAS
      Pataisytas sprendimas dėl polibromintų bifenilų (PBB) importo, kuriuo pakeičiamas Sprendimu 2003/508/EB nustatytas sprendimas dėl šių medžiagų importo

      IV PRIEDAS
      Pataisyti sprendimai dėl fluoracetamido, HCH (izomerų mišinio) ir polichlorintų terfenilų (PCT) importo, kuriais pakeičiami Sprendimu 2001/852/EB nustatyti sprendimai dėl šių medžiagų importo

      V PRIEDAS
      Pataisytas sprendimas dėl barstomųjų miltelių pavidalo preparatų, kurių sudėtyje yra benomilo, karbofurano ir tiramo junginys, importo, kuriuo pakeičiamas Sprendime 2004/382/EB nustatytas sprendimas dėl šių preparatų importo

      VI PRIEDAS
      Pataisytas sprendimas dėl gyvsidabrio junginių importo, kuriuo pakeičiamas IAPS aplinkraštyje Nr. X (PIC Circular X) paskelbtas sprendimas dėl šių junginių importo


title: 2016 m. gruodžio 7 d. Politinio ir saugumo komiteto sprendimas (BUSP) 2016/2352 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, kuriuo panaikinamas Sprendimas (BUSP) 2016/939 (EUTM Mali/2/2016)

text:
21.12.2016

               LT

               Europos Sąjungos oficialusis leidinys

               L 348/25

         POLITINIO IR SAUGUMO KOMITETO SPRENDIMAS (BUSP) 2016/2352
   2016 m. gruodžio 7 d.
   dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, kuriuo panaikinamas Sprendimas (BUSP) 2016/939 (EUTM Mali/2/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
   kadangi:

               (1)

               vadovaudamasi Sprendimo 2013/34/BUSP 5 straipsnio 1 dalimi, Taryba įgaliojo Politinį ir saugumo komitetą (PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti EUTM Mali politinę priežiūrą ir strategiškai jai vadovauti, įskaitant sprendimus dėl vėlesnių ES misijos vadų skyrimo;

               (2)

               2016 m. birželio 8 d. PSK priėmė Sprendimą (BUSP) 2016/939 (2), kuriuo nauju EUTM Mali ES misijos vadu paskirtas brigados generolas Eric HARVENT;

               (3)

               Belgija rekomendavo nauju EUTM Mali ES misijos vadu vietoj brigados generolo Eric HARVENT nuo 2016 m. gruodžio 19 d. paskirti brigados generolą Peter DEVOGELAERE;

               (4)

               2016 m. spalio 31 d. ES karinis komitetas pritarė tai rekomendacijai;

               (5)

               todėl Sprendimas (BUSP) 2016/939 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Europos Sąjungos sprendimų bei veiksmų,

         PRIĖMĖ ŠĮ SPRENDIMĄ:
   1 straipsnis
   Nuo 2016 m. gruodžio 19 d. Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vadu skiriamas brigados generolas Peter DEVOGELAERE.
   2 straipsnis
   Sprendimas (BUSP) 2016/939 panaikinamas.
   3 straipsnis
   Šis sprendimas įsigalioja 2016 m. gruodžio 19 d.

      Priimta Briuselyje 2016 m. gruodžio 7 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 14, 2013 1 18, p. 19.

      (2)  2016 m. birželio 8 d. Politinio ir saugumo komiteto sprendimas (BUSP) 2016/939 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, ir kuriuo panaikinamas Sprendimas (BUSP) 2015/2298 (EUTM Mali/1/2016) (OL L 155, 2016 6 14, p. 25).


title: 2010 m. gegužės 5 d. Europos Parlamento sprendimas dėl Europos ITER įgyvendinimo ir branduolių sintezės energetikos vystymo bendrosios įmonės 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/223

         EUROPOS PARLAMENTO SPRENDIMAS
   2010 m. gegužės 5 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2008 finansinių metų biudžeto įvykdymo patvirtinimo
   (2010/552/ES)
   EUROPOS PARLAMENTAS,
   atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2008 m. gruodžio 31 d. pasibaigusių finansinių metų metinių finansinių ataskaitų su Bendrosios įmonės atsakymais (1),
   atsižvelgdamas į 2010 m. vasario 16 d. Tarybos rekomendaciją (5829/2010 – C7-0060/2010),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę (3), ypač į jo 5 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7-0094/2010),

               1.

               patvirtina Europos ITER įgyvendinimo ir branduolių sintezės energetikos vystymo bendrosios įmonės direktoriui, kad bendrosios įmonės 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 310, 2009 12 18, p. 1.

      (2)  OL L 248, 2002 9 16, p. 1.

      (3)  OL L 90, 2007 3 30, p. 58.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/224

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos ITER įgyvendinimo ir branduolių sintezės energetikos vystymo bendrosios įmonės 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2008 m. gruodžio 31 d. pasibaigusių finansinių metų metinių finansinių ataskaitų su Bendrosios įmonės atsakymais (1),
   atsižvelgdamas į 2010 m. vasario 16 d. Tarybos rekomendaciją (5829/2010 – C7–0060/2010),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę (3), ypač į jo 5 straipsnį,
   atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės finansinį reglamentą, 2007 m. spalio 22 d. patvirtintą bendrosios įmonės valdybai priėmus sprendimą (toliau – ITER finansinis reglamentas),
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7–0094/2010),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi bendroji įmonė dar tik pradeda veiklą ir 2008 finansiniais metais dar nevisiškai įdiegė savo vidaus kontrolės sistemas bei savo finansinės atskaitomybės sistemą,

               C.

               kadangi pagal ITER finansinio reglamento 75 straipsnį bendroji įmonė turi įsteigti pagal atitinkamus tarptautinius standartus veikiančią vidaus audito tarnybą,

               D.

               kadangi ITER finansinis reglamentas grindžiamas pagrindų finansiniu reglamentu, kuris neseniai iš dalies pakeistas, siekiant jį suderinti su bendrojo finansinio reglamento daliniais pakeitimais,

               E.

               kadangi 2008 m. vasario 28 d. bendrosios įmonės direktorius paprašė Audito Rūmų pateikti nuomonę dėl ITER finansinio reglamento,

               F.

               kadangi Audito Rūmai 2008 m. spalio mėn. pateikė nuomonę Nr. 4/2008 dėl šio reglamento,

      Asignavimų perkėlimas

               1.

               atsižvelgia į tai, kad Audito Rūmai biudžeto rezultatų ataskaitoje nustatė 57 600 000 EUR perviršį, sudarantį 38 % 149 700 000 EUR sukauptų pajamų; ypač pabrėžia, kad dalis šio perviršio (32 200 000 EUR) perkelta į 2009 m. finansinius metus; vis dėlto atsižvelgia į bendrosios įmonės atsakymą, kuriame ji paaiškino, kad išlaidų nepakankamumas atsirado pirmaisiais finansinės nepriklausomybės nuo Komisijos metais, taip pat dėl to, kad uždelsta pradėti ITER tarptautinės organizacijos veiklą ir visos Euratomo branduolių sintezės programos įgyvendinimą;

      Su įsipareigojimais susiję trūkumai

               2.

               nurodo, kad šešiais Audito Rūmų ištirtais atvejais bendroji įmonė biudžetinius įsipareigojimus prisiėmė tik po atitinkamų teisinių įsipareigojimų patvirtinimo; prašo bendrosios įmonės laikytis finansinio reglamento ir šioje srityje;

      ITER finansinis reglamentas

               3.

               džiaugiasi tuo, kad Audito Rūmai nustatė, kad ITER finansinis reglamentas iš esmės pagrįstas pagrindų finansiniu reglamentu ir bendruoju finansiniu reglamentu; vis dėlto konstatuoja, kad reikia pakeisti tam tikrus punktus, ypač tuos, kurie susiję su biudžeto principų išimtimis, su Komisijos vidaus audito tarnybos vaidmeniu, narių įnašų mokėjimo vėlavimais, dotacijų skyrimo sąlygomis ir pereinamojo laikotarpio priemonėmis, numatytomis ITER finansinio reglamento 133 straipsnyje;

      Metinė veiklos ataskaita

               4.

               griežtai nurodo bendrajai įmonei laikytis su Audito Rūmais susitartų metinės veiklos ataskaitos pateikimo terminų;

      Vidaus kontrolės sistemos

               5.

               griežtai nurodo bendrajai įmonei pradėti tolesnius darbus, susijusius su informacijos technologijų procedūrų ir veiklos dokumentais bei informacijos technologijų rizikos analize;

               6.

               atsižvelgia į tai, kad bendrosios įmonės vidaus auditorius savo pareigas pradėjo eiti tik nuo 2009 m. liepos 1 d., vis dėlto džiaugiasi tuo, kad ITER dabar jau parengė vidaus kontrolės standartų įgyvendinimo veiksmų planą ir subūrė darbo grupę, kuri koordinuos ir prižiūrės jo įgyvendinimą; be to, pabrėžia, kad ITER paskyrė duomenų apsaugos pareigūną ir kad imtasi būtinų veiksmų siekiant vystyti veiklos tęstinumo ir duomenų atkūrimo planą;

               7.

               atsižvelgia į tai, kad bendroji įmonė paskelbė, jog rengiamas visų pagrindinių veiklos procesų aprašas;

               8.

               atkreipia dėmesį į tai, kad 2008 m. bendrosios įmonės įplaukos iš palūkanų sudarė 216 304,89 EUR; atsižvelgdamas į metinę finansinę ataskaitą ir į palūkanų dydį, daro išvadą, kad bendroji įmonė nuolat turi didelį grynųjų pinigų kiekį; pažymi, kad 2008 m. gruodžio 31 d. bendrosios įmonės grynieji pinigai sudarė 58 980 569,87 EUR; prašo Komisijos išnagrinėti galimybes siekiant nustatyti, jog grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad bendrosios įmonės kasoje nuolat būtų kuo mažiau grynųjų pinigų.

      (1)  OL C 310, 2009 12 18, p. 1.

      (2)  OL L 248, 2002 9 16, p. 1.

      (3)  OL L 90, 2007 3 30, p. 58.

      (4)  OL L 357, 2002 12 31, p. 72.


12.8.2016

               LT

               Europos Sąjungos oficialusis leidinys

               C 294/62

         P8_TA(2014)0085
   Neprieštaravimas deleguotajam aktui: prekybos tam tikrų AKR valstybių kilmės produktais tvarka
   Europos Parlamento sprendimas neprieštarauti 2014 m. lapkričio 14 d. Komisijos deleguotajam reglamentui, kuriuo iš dalies keičiamas Tarybos reglamento (EB) Nr. 1528/2007, pagal kurį taikoma prekybos tam tikrų valstybių, esančių Afrikos, Karibų jūros ir Ramiojo vandenyno (AKR) valstybių grupės dalimi, kilmės produktais tvarka, nustatyta susitarimais, kuriais sudaromi ekonominės partnerystės susitarimai arba ketinama juos sudaryti, I priedas C(2014)08355 – 2014/2954(DEA)
   (2016/C 294/22)

      Europos Parlamentas,

               —

               atsižvelgdamas į Komisijos deleguotąjį reglamentą (C(2014)08355),

               —

               atsižvelgdamas į Komisijos 2014 m. lapkričio 26 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

               —

               atsižvelgdamas į Tarptautinės prekybos komiteto 2014 m. gruodžio 5 d. laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus (1), ypač į jo 2 straipsnio 2 dalį ir 24a straipsnio 6 dalį,

               —

               atsižvelgdamas į 2013 m. gegužės 21 d. Europos Parlamento ir Tarybos reglamentą (ES) Nr. 527/2013, kuriuo dėl tam tikrų šalių išbraukimo iš derybas baigusių regionų ar valstybių sąrašo iš dalies keičiamas Tarybos reglamentas (EB) Nr. 1528/2007 (2),

               —

               atsižvelgdamas į Tarptautinės prekybos komiteto rekomendaciją dėl sprendimo,

               —

               atsižvelgdamas į Darbo tvarkos taisyklių 105 straipsnio 6 dalį,

               —

               atsižvelgdamas į tai, kad nebuvo pareikšta jokių prieštaravimų per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą laikotarpį, kuris baigėsi 2014 m. gruodžio 16 d.,

               A.

               kadangi, remiantis Reglamentu (ES) Nr. 527/2013, nuo 2014 m. spalio 1 d. Kenijai nustojo galioti patekimo į rinką tvarka, kurią leista taikyti pagal Reglamentą (EB) Nr. 1528/2007;

               B.

               kadangi Kenija, Europos Sąjunga ir jos valstybės narės 2014 m. spalio 16 d. baigė derybas dėl ekonominės partnerystės susitarimo;

               C.

               kadangi 2014 m. lapkričio 14 d. Komisija priėmė deleguotąjį aktą, kuriuo iš naujo įtraukė Keniją į Reglamento (EB) Nr. 1528/2007 I priedą;

               D.

               kadangi Komisija pabrėžė, jog sprendimas nereikšti prieštaravimų sumažintų galimą Kenijos prekybos nukreipimą ir eksporto į ES nuostolius, taip pat sumažintų tuno, sodininkystės ir gėlių auginimo sektoriams daromą žalą;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šį sprendimą Tarybai ir Komisijai.

      (1)  OL L 348, 2007 12 31, p. 1.

      (2)  OL L 165, 2013 6 18, p. 59.


title: 2016 m. gegužės 20 d. Tarybos sprendimas (ES) 2016/979 dėl Kroatijos prisijungimo prie Konvencijos dėl muitinės administracijų tarpusavio pagalbos ir bendradarbiavimo, parengtos vadovaujantis Europos Sąjungos sutarties K.3 straipsniu

text:
18.6.2016

               LT

               Europos Sąjungos oficialusis leidinys

               L 161/35

         TARYBOS SPRENDIMAS (ES) 2016/979
   2016 m. gegužės 20 d.
   dėl Kroatijos prisijungimo prie Konvencijos dėl muitinės administracijų tarpusavio pagalbos ir bendradarbiavimo, parengtos vadovaujantis Europos Sąjungos sutarties K.3 straipsniu
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Kroatijos stojimo aktą, ypač į jo 3 straipsnio 4 ir 5 dalis,
   atsižvelgdama į Europos Komisijos rekomendaciją,
   atsižvelgdama į Europos Parlamento nuomonę (1),
   kadangi:

               (1)

               Konvencija dėl muitinės administracijų tarpusavio pagalbos ir bendradarbiavimo (2), parengta vadovaujantis Europos Sąjungos sutarties K.3 straipsniu (toliau – Konvencija), buvo pasirašyta Briuselyje 1997 m. gruodžio 18 d. Ji įsigalioja praėjus 90 dienų nuo tos dienos, kai pranešimą apie konstitucinių Konvencijos priėmimo procedūrų užbaigimą pateiks paskutinė šį formalumą atliekanti valstybė, kuri buvo Europos Sąjungos narė Tarybai priimant aktą, kuriuo parengta ši Konvencija;

               (2)

               pagal Konvencijos 32 straipsnio 4 dalį iki tol, kol įsigalios Konvencija, bet kuri valstybė narė pateikdama Konvencijos 32 straipsnio 2 dalyje nurodytą pranešimą arba vėliau gali pareikšti, kad, kiek tai susiję su ja, Konvencija taikoma jos santykiams su tokį patį pareiškimą pateikusiomis valstybėmis narėmis;

               (3)

               Kroatijos stojimo akto (toliau – Stojimo aktas) 3 straipsnio 4 dalyje nurodyta, kad Kroatija prisijungia prie konvencijų ir protokolų, išvardytų Stojimo akto I priede. Tos konvencijos ir protokolai apima, inter alia, Konvenciją. Konvencija Kroatijai turi įsigalioti Tarybos nustatytą dieną;

               (4)

               Stojimo akto 3 straipsnio 5 dalyje nurodyta, kad Taryba sprendžia dėl visų pritaikomųjų pataisų, reikalingų Kroatijai prisijungus prie konvencijų ir protokolų, išvardytų Stojimo akto I priede,

         PRIĖMĖ ŠĮ SPRENDIMĄ:
   1 straipsnis
   Konvencija Kroatijai įsigalioja pirmo mėnesio pirmą dieną, einančią po šio sprendimo paskelbimo dienos.
   2 straipsnis
   Konvencijos tekstas (3) kroatų kalba yra autentiškas tokiomis pačiomis sąlygomis kaip ir Konvencijos tekstai kitomis kalbomis.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. gegužės 20 d.

            Tarybos vardu

            Pirmininkas

         K.H.D.M. DIJKHOFF

      (1)  2016 m. balandžio 28 d. nuomonė (dar nepaskelbta Oficialiajame leidinyje).

      (2)  OL C 24, 1998 1 23, p. 2.

      (3)  Tekstas kroatų kalba buvo paskelbtas Oficialiojo leidinio specialiajame leidime (19 skyrius, 014 tomas, p. 156).


title: 2012 m. lapkričio 6 d. Tarybos sprendimas 2012/687/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
7.11.2012

               LT

               Europos Sąjungos oficialusis leidinys

               L 307/82

         TARYBOS SPRENDIMAS 2012/687/BUSP
   2012 m. lapkričio 6 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2010 m. liepos 26 d. Sprendimą 2010/413/BUSP dėl ribojamųjų priemonių Iranui (1), ypač į jo 23 straipsnio 2 dalį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP;

               (2)

               į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą reikėtų įtraukti dar vieną subjektą,

         PRIĖMĖ ŠĮ SPRENDIMĄ:
   1 straipsnis
   Šio sprendimo priede nurodytas subjektas įtraukiamas į Sprendimo 2010/413/BUSP II priedo B skyriaus I dalyje pateiktą sąrašą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. lapkričio 6 d.

            Tarybos vardu

            Pirmininkas

         A. D. MAVROYIANNIS

      (1)  OL L 195, 2010 7 27, p. 39.

      PRIEDAS

         1 STRAIPSNYJE NURODYTAS SUBJEKTAS

      B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  „National Iranian Oil Company Nederland“ (dar žinoma kaip „NIOC Netherlands Representation Office“)

                  Blaak 512, 3011 TA ir Weena 333, 3013 AL Rotterdam, Nyderlandai.
                  Tel.: +31 (10) 225 0177, +31 (10) 225 0308.
                  http://www.nioc-intl.com/Offices_Rotterdam.htm.

                  Bendrovės „National Iranian Oil Company“ (NIOC) patronuojamoji įmonė.

                  2012 11 7


title: 2010/559/ES: 2010 m. rugsėjo 13 d. Tarybos sprendimas dėl automatinio keitimosi transporto priemonių registracijos duomenimis su Suomija pradžios

text:
17.9.2010

               LT

               Europos Sąjungos oficialusis leidinys

               L 245/34

         TARYBOS SPRENDIMAS
   2010 m. rugsėjo 13 d.
   dėl automatinio keitimosi transporto priemonių registracijos duomenimis su Suomija pradžios
   (2010/559/ES)
   EUROPOS SĄJUNGOS TARYBA,
   atsižvelgdama į 2008 birželio 23 d. Tarybos sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1) 25 straipsnį,
   atsižvelgdama į 2008 m. birželio 23 d. Tarybos sprendimo 2008/616/TVR (2) dėl Sprendimo 2008/615/TVR įgyvendinimo 20 straipsnį ir jo priedo 4 skyrių,
   kadangi:

               (1)

               Pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, organų, įstaigų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami.

               (2)

               Todėl Sprendimo 2008/615/TVR 25 straipsnis yra taikytinas, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas.

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Automatinio keitimosi duomenimis pagal Sprendimo 2008/615/TVR 2 skyrių atžvilgiu įvertinimo ataskaitoje taip pat turi būti atsižvelgiama į vertinimo vizitą ir bandomąjį sistemos patikrinimą.

               (4)

               Vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir, kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus.

               (5)

               Suomija atsakė į klausimyno apie duomenų apsaugą ir klausimyno apie transporto priemonių registracijos duomenis klausimus.

               (6)

               Suomija atliko bandomąjį sistemos patikrinimą su Nyderlandais, kad būtų įvertinti klausimyno apie transporto priemonių registracijos duomenis rezultatai.

               (7)

               Buvo surengtas vertinimo vizitas Suomijoje, ir vertinimo grupė parengė šio vertinimo vizito ataskaitą bei ją pateikė atitinkamai Tarybos darbo grupei, kad būtų įvertintas klausimynas apie transporto priemonių registracijos duomenis.

               (8)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir bandomojo sistemos patikrinimo transporto priemonių registracijos duomenų atžvilgiu rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės transporto priemonių registracijos duomenų paieškos atžvilgiu Suomija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 12 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. rugsėjo 13 d.

            Tarybos vardu

            Pirmininkas

         S. VANACKERE

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2014/101/ES: 2014 m. vasario 18 d. Tarybos sprendimas, kuriuo skiriamas Regionų komiteto Čekijos Respublikai atstovaujantis narys

text:
21.2.2014

               LT

               Europos Sąjungos oficialusis leidinys

               L 52/17

      TARYBOS SPRENDIMAS

   2014 m. vasario 18 d.
   kuriuo skiriamas Regionų komiteto Čekijos Respublikai atstovaujantis narys
   (2014/101/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Čekijos Respublikos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Bohuslav SVOBODA kadencijai taps laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nariu skiriamas:

               —

               Tomáš HUDEČEK, Primátor hl. města Prahy.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 18 d.

            Tarybos vardu

            Pirmininkas

         G. STOURNARAS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2007/793/EB: 2007 m. lapkričio 29 d. Komisijos sprendimas dėl visuomenės sveikatos ir vartotojų apsaugos suinteresuotųjų šalių dialogo grupės, sudarytos Sprendimu 2007/602/EB, narių skyrimo

text:
6.12.2007

               LT

               Europos Sąjungos oficialusis leidinys

               L 320/33

      KOMISIJOS SPRENDIMAS

   2007 m. lapkričio 29 d.
   dėl visuomenės sveikatos ir vartotojų apsaugos suinteresuotųjų šalių dialogo grupės, sudarytos Sprendimu 2007/602/EB, narių skyrimo
   (2007/793/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. rugsėjo 5 d. Komisijos sprendimą 2007/602/EB dėl visuomenės sveikatos ir vartotojų apsaugos suinteresuotųjų šalių dialogo grupės sudarymo (1), ypač į jo 3 straipsnio 1 dalį,
   kadangi:

               (1)

               Sprendimu 2007/602/EB nuo 2007 m. spalio 10 d. sudaryta visuomenės sveikatos ir vartotojų apsaugos suinteresuotųjų šalių dialogo grupė, patarianti Komisijai dėl gerosios patirties teikiant konsultacijas ir padedanti Komisijai geriau pritaikyti suinteresuotųjų šalių įtraukimo procesus pagal suinteresuotųjų šalių pirmiau minėtų sričių poreikius.

               (2)

               Pagal Sprendimo 2007/602/EB 3 straipsnio 1 dalį Komisija skiria grupės narius, parinktus iš 2 straipsnio 2 dalyje nurodytų sričių kompetentingų specialistų ir pateikusius paraiškas pagal paskelbtą konkursą.

               (3)

               Konkursas buvo paskelbtas 2007 m. birželio 12 d. ir baigėsi 2007 m. liepos 27 d. Iš viso gauta apie 127 paraiškos.

               (4)

               Pagal paraiškas, gautas paskelbus konkursą, buvo atrinkta devyniolika specialistų. Šioje grupėje proporcingai atstovaujamos suinteresuotosios šalys, susijusios su įvairiomis Sveikatos ir vartotojų apsaugos generalinio direktorato politikos sritimis. Nariai skiriami atsižvelgiant į aukščiausius kompetencijos standartus, įvairias svarbias kompetencijos sritis ir, nepažeidžiant šių kriterijų, užtikrinant kuo didesnį geografinį pasiskirstymą Bendrijos teritorijoje bei lyčių pusiausvyrą.

               (5)

               Komisija priims papildomą sprendimą, kuriame bus nurodyta, kurie nariai skiriami ketverių metų kadencijai ir kurie nariai skiriami dvejų metų kadencijai pagal Sprendimo 2007/602/EB 3 straipsnio 4 dalį.

         NUSPRENDĖ:
   1 straipsnis
   Komisija skiria šiuos asmenis suinteresuotųjų šalių dialogo grupės nariais:

               BAX Willemien

               BERTELETTI KEMP Florence

               CZIMBALMOS Ágnes

               DAVCHEVA Yanka

               DI PUPPO Roshan

               FEDERSPIEL Benedicte

               FELLER Roxane

               GALLANI Barbara

               GOUVEIA Rodrigo

               JONNAERT Erik

               KETTLITZ Beate

               KNABE Agnese

               MACCHIA BANGSGAARD Flaminia

               PELLEGRINO Patrice

               ORTEGA PECINA David Miguel

               RAWLING Ruth

               ROSS Melody

               SHEPPARD Philip

               TIDDENS-ENGWIRDA Lisette

         2 straipsnis
   Šis sprendimas įsigalioja 2007 m. lapkričio 29 d.

      Priimta Briuselyje, 2007 m. lapkričio 29 d.

            Komisijos vardu

         Markos KYPRIANOU

            Komisijos narys

      (1)  OL L 234, 2007 9 6, p. 13.


title: 2008/384/EB: 2008 m. gegužės 21 d. Komisijos sprendimas, kuriuo iš dalies keičiamas sprendimas 2005/622/EB, kuriuo prisiimami įsipareigojimai, pateikti vykdant antidempingo tyrimą dėl orientuoto grūdėtumo karšto valcavimo prekių iš silicinio elektrotechninio plieno, kurių kilmės šalys yra Jungtinės Amerikos Valstijos ir Rusija, importo

text:
22.5.2008

               LT

               Europos Sąjungos oficialusis leidinys

               L 132/20

      KOMISIJOS SPRENDIMAS

   2008 m. gegužės 21 d.
   kuriuo iš dalies keičiamas sprendimas 2005/622/EB, kuriuo prisiimami įsipareigojimai, pateikti vykdant antidempingo tyrimą dėl orientuoto grūdėtumo karšto valcavimo prekių iš silicinio elektrotechninio plieno, kurių kilmės šalys yra Jungtinės Amerikos Valstijos ir Rusija, importo
   (2008/384/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   ANKSTESNĖ PROCEDŪRA

               (1)

               Reglamentu (EB) Nr. 1371/2005 (2) Taryba nustatė galutinį antidempingo muitą importuojamiems Jungtinių Amerikos Valstijų (toliau – JAV) ir Rusijos kilmės orientuoto grūdėtumo plokštiems valcavimo produktams iš silicinio elektrotechninio plieno (toliau – orientuoto grūdėtumo elektrotechniniai plieno lakštai).

               (2)

               Sprendimu 2005/622/EB (3) Komisija priėmė dviejų bendradarbiaujančių eksportuojančių gamintojų, kurių importuojamiems orientuoto grūdėtumo elektrotechniniams plieno lakštams taikomas specialus konkrečiai bendrovei taikomas muitas (AK Steel Corporation, JAV, ir Novolipetsk Iron and Steel Corporation (NLMK), Rusija) įsipareigojimus dėl kainos.

         B.   SPRENDIMO 2005/622/EB PANAIKINIMAS

               (3)

               2007 m. vasario 23 d. Komisija inicijavo (4) dalinę tarpinę peržiūrą, kurią atliekant nagrinėjamas tik dviejų Rusijos eksportuojančių gamintojų, NLMK ir Viz Stal, dempingo lygis.

               (4)

               Atlikus peržiūrą nustatyta (nustatyti faktai išdėstyti Tarybos reglamente (EB) Nr. 435/2008) (5), kad iš Rusijos importuojamiems orientuoto grūdėtumo elektrotechniniams plieno lakštams taikomos priemonės turėtų būti panaikintos, o su šiais importuojamais produktais susijęs tyrimas turėtų būti nutrauktas.

               (5)

               Remiantis tuo, kas išdėstyta pirmiau, Komisijos sprendimas 2005/622/EB, kuriuo Komisija priėmė NLMK įsipareigojimą, turi būti iš dalies pakeistas, o priimtas NLMK įsipareigojimas – panaikintas.

         NUSPRENDĖ:
   1 straipsnis
   Komisijos sprendimu 2005/622/EB priimtas Novolipetsk Iron & Steel Corporation (NLMK) įsipareigojimas panaikinamas.
   2 straipsnis
   Komisijos sprendimo 2005/622/EB 1 straipsnis pakeičiamas taip:

      „1 straipsnis
      Toliau pateiktoje lentelėje nurodyto gamintojo pasiūlytas įsipareigojimas, susijęs su šiuo antidempingo tyrimu dėl importuojamų Jungtinių Amerikos Valstijų kilmės orientuoto grūdėtumo plokščių produktų iš silicinio elektrotechninio plieno, priimamas.

                  Šalis

                  Bendrovė

                  TARIC papildomas kodas

                  JAV

                  Pagaminta bendrovės AK Steel Corporation 703, Curtis Street, Middletown, Ohio,
                  arba,
                  Pagaminta bendrovės AK Steel Corporation 703, Curtis Street, Middletown, Ohio, o parduota bendrovės AK Steel BV, Oosterhout, Nyderlandai, pirmajam nepriklausomam vartotojui Bendrijoje, vykdančiam importo veiklą.

                  A673“

   3 straipsnis
   Šis sprendimas įsigalioja kitą dieną nuo jo paskelbimo Europos Sąjungos oficialiajame leidinyje.

      Priimta Briuselyje, 2008 m. gegužės 21 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL L 223, 2005 8 27, p. 1. Reglamentas su paskutiniais pakeitimais, padarytais Reglamentu (EB) Nr. 41/2008 (OL L 16, 2008 1 19, p. 1).

      (3)  OL L 223, 2005 8 27, p. 42.

      (4)  OL C 39, 2007 2 23, p. 26.

      (5)  OL L 132, 2008 5 22, p. 1.


title: 2006/470/EB: 2006 m. gegužės 29 d.  Tarybos sprendimas, dėl konsultacijų pagal peržiūrėto Kotonu susitarimo 96 straipsnį su Mauritanijos Islamo Respublika baigimo

text:
8.7.2006

               LT

               Europos Sąjungos oficialusis leidinys

               L 187/28

      TARYBOS SPRENDIMAS

   2006 m. gegužės 29 d.
   dėl konsultacijų pagal peržiūrėto Kotonu susitarimo 96 straipsnį su Mauritanijos Islamo Respublika baigimo
   (2006/470/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į AKR ir EB partnerystės susitarimą, pasirašytą 2000 m. birželio 23 d. (1) Kotonu (toliau – AKR ir EB susitarimas), su pakeitimais, padarytais 2005 m. birželio 25 d. (2) Liuksemburge pasirašytu susitarimu, ypač į jo 96 straipsnį,
   atsižvelgdama į vidinį susitarimą dėl reikalingų priimti priemonių ir sektinų procedūrų, skirtų AKR ir EB susitarimui įgyvendinti (3), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               Buvo pažeisti AKR ir EB susitarimo 9 straipsnyje nustatyti esminiai principai.

               (2)

               Pagal AKR ir EB susitarimo 96 straipsnį 2005 m. lapkričio 30 d. buvo pradėtos konsultacijos su AKR šalimis ir Mauritanijos Islamo Respublika, per kurias Mauritanijos valdžios institucijos prisiėmė konkrečius įsipareigojimus išspręsti Europos Sąjungos nurodytas problemas ir tuos įsipareigojimus įvykdyti per 120 dienų išsamaus dialogo laikotarpį.

               (3)

               Pasibaigus šiam laikotarpiui matyti, kad kai kurie minėti įsipareigojimai paskatino imtis konkrečių iniciatyvų ir kai kurios šios iniciatyvos buvo įvykdytos. Vis dėlto, vadovaujantis AKR ir EB susitarimo principais, dar reikia įgyvendinti keletą svarbiausių priemonių,

         NUSPRENDĖ:
   1 straipsnis
   Konsultacijos su Mauritanijos Islamo Respublika pagal AKR ir EB susitarimo 96 straipsnį yra baigtos.
   2 straipsnis
   Priede pateiktame rašte nurodytos priemonės buvo patvirtintos pagal AKR ir EB susitarimo 96 straipsnio 2 dalies c punkte nurodytas atitinkamas priemones.
   3 straipsnis
   Šis sprendimas įsigalioja jo priėmimo dieną.
   Šis sprendimas galioja iki 2007 m. lapkričio 29 d. Jis bus reguliariai peržiūrimas mažiausiai kas šeši mėnesiai.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. gegužės 29 d.

            Tarybos vardu

            Pirmininkas

         M. BARTENSTEIN

      (1)  OL L 317, 2000 12 15, p. 3.

      (2)  OL L 209, 2005 8 11, p. 27.

      (3)  OL L 317, 2000 12 15, p. 376.

      PRIEDAS
      Gerbiamasis Ministre Pirmininke,
      Europos Sąjunga laiko labai svarbiomis peržiūrėto Kotonu susitarimo 9 straipsnio nuostatas. Pagarba žmogaus teisėms ir demokratijos bei teisinės valstybės principų, kuriais pagrįsta AKR ir ES partnerystė, laikymasis yra minėto susitarimo pagrindiniai elementai, taigi ir mūsų santykių pagrindas.
      Atsižvelgdama į tai, Europos Sąjunga 2005 m. rugpjūčio 3 d. deklaracijose dėl Mauritanijoje įvykdyto perversmo priminė, kad ji smerkia visus bandymus jėga paimti valdžią, ir paragino gerbti demokratiją ir teisėtą konstitucinę sistemą.
      Taikydama peržiūrėto Kotonu susitarimo 96 straipsnį ir atsižvelgdama į tai, kad 2005 m. rugpjūčio 3 d. valstybės perversmu pažeidžiami tam tikri šiame straipsnyje aprašyti pagrindiniai elementai, ES pakvietė Mauritaniją pradėti konsultacijas, kad, kaip numatyta susitarime, būtų nuodugniai išnagrinėta padėtis ir, jei įmanoma, rasti sprendimai.
      Šios konsultacijos buvo pradėtos 2005 m. lapkričio 30 d. Briuselyje. Šia proga Mauritanija turėjo galimybę 2005 m. lapkričio 24 d. memorandumu paaiškinti padėties šalyje raidą po rugpjūčio 3 d. valstybės perversmo ir pateikti valstybės institucijų programą pereinamuoju laikotarpiu.
      Europos Sąjunga savo ruožtu su džiaugsmu atkreipė dėmesį į tai, kad Mauritanija patvirtino tam tikrus anksčiau prisiimtus įsipareigojimus ir jau galėjo pateikti keletą teigiamų pasiūlymų dėl jų įgyvendinimo.
      Susitikimo metu Mauritanija visų pirma prisiėmė 23 priede nurodytus konkrečius įsipareigojimus dėl demokratijos, pagrindinių teisių ir laisvių, teisinės valstybės ir gero viešojo valdymo principų laikymosi. Be to, ji įsipareigojo iki 2006 m. sausio mėn. vidurio pateikti Europos Sąjungai įsipareigojimų įgyvendinimo ataskaitą, o vėliau reguliariai kas ketvirtį teikti padėties raidos ataskaitas.
      Remdamasi sausio mėn. viduryje ir balandžio mėn. viduryje pateiktomis ataskaitomis Europos Sąjunga galėjo patvirtinti, kad buvo padaryta nemaža pažanga. Be jau konsultacijų pradžioje pastebėtos pažangos, buvo nustatyti tokie pokyčiai:

                  —

                  nustatytos rinkimams skirto administracinio gyventojų surašymo, kuriuo siekiama sudaryti patikimą ir skaidrų rinkėjų sąrašą, taisyklės ir pradėta gyventojų surašymo veikla,

                  —

                  Ministrų Tarybos patvirtintas įstatymo projekto tekstas, atitinkantis konstitucijos pakeitimus, kurie turi būti pateikti 2006 m. birželio 25 d. referendumui,

                  —

                  paskirti nauji wali (regionų valdytojai) ir hakem (prefektai), o pradėjus veikti naujoms regionų bei vietos valdžios institucijoms, joms nusiųstas aplinkraštis dėl centrinės ir teritorijų administracijos neutralumo,

                  —

                  2006 m. sausio 26 d. priimtas nutarimas, kuriuo iš dalies keičiamas Savivaldybių kodeksas ir nustatomas nepriklausomų kandidatūrų principas,

                  —

                  pradėtos konsultacijos su politinėmis partijomis dėl priimtinų nuostatų, susijusių su balsavimo taisyklių peržiūra, įskaitant galimybės gauti rinkėjų mandatą suteikimą moterims ir vieno biuletenio nustatymą,

                  —

                  nustatyta informacijos pilietiniais klausimais ir pilietinio švietimo programa ir pradėta atitinkama kampanija dalyvaujant administracinėms valdžios institucijoms, Nacionalinei nepriklausomai rinkimų komisijai, politinėms partijoms, pilietinės visuomenės organizacijoms ir spaudai,

                  —

                  įsteigta darbo grupė prie Teisingumo ministerijos, kurios užduotis yra nagrinėti, ar Konstitucijai neprieštarauja su demokratinėmis teisėmis ir laisvėmis susiję tekstai, ir pateikti reikiamus pasiūlymus,

                  —

                  dekretu įsteigta ir sudaryta Nacionalinė konsultacinė komisija spaudos ir audiovizualiniam sektoriui reformuoti, kuri pateikė preliminarią ataskaitą Ministrui Pirmininkui,

                  —

                  Vyriausybei perduotas nutarimo dėl Nacionalinės žmogaus teisių komisijos įsteigimo projektas,

                  —

                  Teisingumo ministerijos ir Vidaus reikalų ministerijos nusiųsti aplinkraščiai visoms baudžiamojo persekiojimo institucijoms ir teritorinėms administracinėms institucijoms, kuriais prašoma nedelsiant surasti, nustatyti ir teisėsaugos institucijoms pranešti apie visus atvejus, kuriais gali būti nustatytas tiesioginis ar netiesioginis žmonių išnaudojimas, taip pat surengti svarstymų dieną siekiant nustatyti, kokios priemonės galėtų pašalinti visus vergovės padarinius,

                  —

                  Ministrų tarybos priimtas nutarimo, kuriuo leidžiama prisijungti prie Jungtinių Tautų konvencijos dėl kovos su korupcija ir ratifikuoti Afrikos konvenciją dėl kovos su korupcija, projektas,

                  —

                  Nacionalinio EITI (Gavybos pramonės šakų skaidrumo iniciatyvos) komiteto įsteigimas ir nutarimo, kuriuo įsteigiamas Nacionalinis pajamų iš angliavandenilių fondas ir nustatomos šių pajamų valdymo priemonės, patvirtinimas.

            Nėra abejonių, kad šios pereinamojo laikotarpio institucijų iniciatyvos padės sustiprinti demokratijos, pagrindinių teisių ir laisvių, teisinės valstybės ir gero viešojo valdymo principų laikymąsi Jūsų šalyje. Tačiau daugumos konsultacijų pradžioje prisiimtų įsipareigojimų įgyvendinimo laikotarpis bus ilgas, todėl laikui bėgant reikia prižiūrėti jų įgyvendinimą.
      Todėl Europos Sąjunga tikisi, kad visų pirma bus toliau įgyvendinamos konkrečios priemonės šiose srityse:

                  —

                  rengiant ir vykdant skaidrius ir laisvus rinkimus, kuriuose naudojami patikimi ir išsamūs rinkėjų sąrašai ir taikoma balsavimo sistema bei politinėms partijoms pritariant nešališkai paskirstomos rinkiminės apygardos,

                  —

                  laikantis pliuralizmo principo audiovizualiniame sektoriuje, visų pirma kuriant laisvas kaimo radijo stotis ir peržiūrint spaudos įstatymą,

                  —

                  propaguojant žmogaus teises, visų pirma, tęsiant Nacionalinės nepriklausomos žmogaus teisių komisijos kūrimo procesą, taip pat pabėgėlių grįžimo ir jų teisių atkūrimo srityse,

                  —

                  taikant teisės aktus, draudžiančius vergiją ir užtikrinančius vienodą dėl jos kylančių problemų sprendimą,

                  —

                  reformuojant teisingumo sektorių,

                  —

                  nuolat tobulinant valdymo būdus, įskaitant atnaujintų ekonominių ir biudžeto statistikos duomenų skelbimą,

                  —

                  veiksmingai įgyvendinant EITI iniciatyvą kasybos ir angliavandenilių gavybos sektoriuose bei taikant tokius pat gero valdymo principus kitiems su gamtinių išteklių valdymu susijusiems sektoriams, ypač žvejybai.

            Vadovaudamasi partnerystės, kuria pagrįstas Kotonu susitarimas, dvasia Europos Sąjunga paskelbė esanti pasirengusi teikti pagalbą įgyvendinant Mauritanijos prisiimtus įsipareigojimus. Po konsultacijų, pripažįstant šiame etape įvykdytus įsipareigojimus ir atsižvelgiant į veiksmus, kuriuos dar reikia atlikti, pagal peržiūrėto Kotonu susitarimo 96 straipsnio 2 dalies c punktą buvo nuspręsta imtis tokių atitinkamų priemonių:

                  —

                  bus tęsiama bendradarbiavimo veikla pagal 9-ąjį Europos plėtros fondą ir ankstesnius EPF, jeigu bus laikomasi konkrečių galiojančių finansinių susitarimų sąlygų,

                  —

                  toliau rengiami ir įgyvendinami paramos institucijoms projektai, pagal kuriuos teikiama pagalba pereinamuoju laikotarpiu, kuriuos pradėti buvo nutarta prasidėjus konsultacijoms,

                  —

                  taip pat toliau rengiami ir įgyvendinami pagal 9-ąjį EPF ir ankstesnius EPF nustatyti veiksmai kitose Bendrijos bendradarbiavimo srityse,

                  —

                  bus imtasi 10-ojo EPF programavimo veiksmų laikantis Europos Komisijos kompetentingų tarnybų parengtų tvarkaraščių. Įvairių programavimo proceso etapų baigimas priklausys nuo to, ar numatytas referendumas dėl Konstitucijos ir rinkimų įvyks geromis sąlygomis ir laikantis pereinamojo laikotarpio institucijų nustatytų terminų,

                  —

                  Mauritanijai skirtas 10-ojo EPF šalies strateginis dokumentas nebus pasirašytas anksčiau nei bus patvirtinta, kad įvykus laisviems ir skaidriems parlamento bei prezidento rinkimams ir sukūrus naujas demokratiškai išrinktas institucijas šalyje tikrai atkurta konstitucinė tvarka.

            Numatoma atlikti reguliarias peržiūras, kuriose dalyvaus Europos Sąjungos Tarybai pirmininkaujanti valstybė narė ir Europos Komisija ir kurių pirmoji įvyks ne vėliau kaip per šešis mėnesius.
      Europos Sąjunga ir toliau atidžiai stebės padėtį Mauritanijoje. Jūsų Vyriausybės prašoma per 18 tolesnės stebėsenos mėnesių pagal Kotonu susitarimo 8 straipsnį palaikyti intensyvesnį politinį dialogą, kad būtų atkurta demokratija ir teisinė valstybė, visų pirma rengiant laisvus ir skaidrius vietos valdžios, parlamento, prezidento rinkimus ir rinkimus į Senatą, ir kad būtų stiprinama pagarba žmogaus teisėms ir pagrindinėms laisvėms.
      Europos Sąjunga pasilieka teisę keisti atitinkamas priemones, jeigu Mauritanijos valdžios institucijų prisiimti įsipareigojimai bus įgyvendinti greičiau arba priešingai – jų įgyvendinimas bus nutrauktas.
      Reiškiame Jums savo didžią pagarbą.

         Priimta Briuselyje,

               Komisijos vardu

               Tarybos vardu


title: 2014/858/ES: 2014 m. gruodžio 1 d. Komisijos sprendimas dėl Jungtinės Didžiosios Britanijos ir Šiaurės Airijos Karalystės pranešimo apie savo pageidavimą dalyvauti taikant policijos ir teisminio bendradarbiavimo baudžiamosiose bylose srities Sąjungos teisės aktus, priimtus iki Lisabonos sutarties įsigaliojimo ir neįtrauktus į Šengeno acquis

text:
1.12.2014

               LT

               Europos Sąjungos oficialusis leidinys

               L 345/6

         KOMISIJOS SPRENDIMAS
   2014 m. gruodžio 1 d.
   dėl Jungtinės Didžiosios Britanijos ir Šiaurės Airijos Karalystės pranešimo apie savo pageidavimą dalyvauti taikant policijos ir teisminio bendradarbiavimo baudžiamosiose bylose srities Sąjungos teisės aktus, priimtus iki Lisabonos sutarties įsigaliojimo ir neįtrauktus į Šengeno acquis

      (2014/858/ES)

   EUROPOS KOMISIJA,
   atsižvelgdama į Protokolą Nr. 36 dėl pereinamojo laikotarpio nuostatų, ypač į jo 10 straipsnio 5 dalį, kartu su Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 4 straipsniu ir Sutarties dėl Europos Sąjungos veikimo 331 straipsnio 1 dalimi,
   kadangi:

               (1)

               pagal Protokolo Nr. 36 10 straipsnio 4 dalį Jungtinei Karalystei leidžiama ne vėliau kaip likus šešiems mėnesiams iki Protokolo Nr. 36 10 straipsnio 3 dalyje nurodyto penkerių metų pereinamojo laikotarpio pabaigos pranešti Tarybai, kad dėl policijos ir teisminio bendradarbiavimo baudžiamosiose bylose srities Sąjungos teisės aktų, kurie buvo priimti iki Lisabonos sutarties įsigaliojimo, ji nepritaria Protokolo Nr. 36 10 straipsnio 1 dalyje nurodytiems Komisijos ir Teisingumo Teismo įgaliojimams;

               (2)

               Jungtinė Karalystė pasinaudojo pirmiau nurodyta galimybe ir Tarybos pirmininkui adresuotu 2013 m. liepos 24 d. raštu pranešė, kad ji nepritaria minėtiems Komisijos ir Teisingumo Teismo įgaliojimams, todėl nuo 2014 m. gruodžio 1 d. Jungtinei Karalystei nebetaikomi atitinkami policijos ir teisminio bendradarbiavimo baudžiamosiose bylose srities teisės aktai;

               (3)

               pagal Protokolo Nr. 36 10 straipsnio 5 dalį Jungtinei Karalystei leidžiama pranešti apie savo pageidavimą dalyvauti taikant teisės aktus, kurie jai nebetaikomi;

               (4)

               Jungtinė Karalystė pasinaudojo šia galimybe ir Tarybos pirmininkui adresuotu raštu, kuris įsigalios 2014 m. gruodžio 1 d., pranešė apie savo pageidavimą dalyvauti taikant kai kuriuos pirmiau nurodytus teisės aktus;

               (5)

               teisės aktų, neįtrauktų į Šengeno acquis, atveju Protokolo Nr. 36 10 straipsnio 5 dalyje daroma nuoroda į Protokolą Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, kurio 4 straipsnyje daroma nuoroda į SESV 331 straipsnio 1 dalyje numatytą procedūrą. Pastarojoje nuostatoje numatyta, kad Komisija patvirtina pageidaujančios dalyvauti valstybės narės dalyvavimą ir prireikus įvertina, ar įvykdytos dalyvavimo sąlygos;

               (6)

               remiantis Protokolo Nr. 36 10 straipsnio 5 dalies paskutiniu sakiniu, Sąjungos institucijos ir Jungtinė Karalystė siekia atkurti kuo platesnį Jungtinės Karalystės dalyvavimą įgyvendinant Sąjungos acquis laisvės, saugumo ir teisingumo srityje, nedarant didelės įtakos įvairių jos dalių praktiniam veikimui ir išlaikant jų nuoseklumą;

               (7)

               kalbant apie teisės aktus, apie kuriuos pranešė Jungtinė Karalystė ir kurie išdėstyti šio sprendimo priede, Protokolo Nr. 36 10 straipsnio 5 dalies paskutiniame sakinyje išdėstytos sąlygos yra įvykdytos;

               (8)

               todėl turėtų būti patvirtinta, kad Jungtinė Karalystė dalyvauja taikant šio sprendimo priede išdėstytus teisės aktus,

         PRIĖMĖ ŠĮ SPRENDIMĄ:
   1 straipsnis
   Šio sprendimo įsigaliojimo dieną patvirtinama, kad nuo tos dienos Jungtinė Karalystė dalyvauja taikant šio sprendimo priede išdėstytus teisės aktus.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja 2014 m. gruodžio 1 d.

      Priimta Briuselyje 2014 m. gruodžio 1 d.

            Komisijos vardu

            Pirmininkas

         Jean-Claude JUNCKER

      PRIEDAS

                  1.

                  1997 m. gruodžio 5 d. Bendrieji veiksmai 97/827/TVR, sukuriantys mechanizmą, skirtą įvertinti tarptautinių įsipareigojimų kovoje su organizuotu nusikalstamumu taikymą ir įgyvendinimą nacionaliniu lygiu (OL L 344, 1997 12 15, p. 7)

                  2.

                  1997 m. gruodžio 18 d. Tarybos aktas, kuriuo, vadovaujantis Europos Sąjungos sutarties K.3 straipsniu, sudaroma Konvencija dėl muitinės administracijų tarpusavio pagalbos ir bendradarbiavimo (OL C 24, 1998 1 23, p. 1)

                  3.

                  1998 m. gruodžio 3 d. Bendrieji veiksmai 98/700/TVR, Tarybos priimti remiantis Europos Sąjungos sutarties K.3 straipsniu, dėl Europos dokumentų archyvavimo sistemos (FADO) sukūrimo (OL L 333, 1998 12 9, p. 4)

                  4.

                  2000 m. gegužės 29 d. Tarybos sprendimas 2000/375/TVR dėl kovos su vaikų pornografija internete (OL L 138, 2000 6 9, p. 1)

                  5.

                  2000 m. spalio 17 d. Tarybos sprendimas 2000/641/TVR dėl jungtinių priežiūros duomenų apsaugos institucijų, įsteigtų pagal Konvenciją dėl Europos policijos biuro įsteigimo (Europolo konvenciją), Konvenciją dėl informacinių technologijų naudojimo muitinės tikslais bei Konvenciją dėl Šengeno susitarimo dėl laipsniško bendrų sienų kontrolės panaikinimo įgyvendinimo (Šengeno konvenciją), sekretoriato įsteigimo (OL L 271, 2000 10 24, p. 1)

                  6.

                  2000 m. spalio 17 d. Tarybos sprendimas 2000/642/TVR dėl valstybių narių finansinės žvalgybos padalinių bendradarbiavimo susitarimų dėl keitimosi informacija (OL L 271, 2000 10 24, p. 4)

                  7.

                  2002 m. vasario 28 d. Tarybos sprendimas 2002/187/TVR, įkuriantis Eurojustą siekiant sustiprinti kovą su sunkiais nusikaltimais (OL L 63, 2002 3 6, p. 1)

                  8.

                  2002 m. balandžio 25 d. Tarybos sprendimas 2002/348/TVR dėl saugumo tarptautinio masto futbolo rungtynėse (OL L 121, 2002 5 8, p. 1)

                  9.

                  2002 m. birželio 13 d. Tarybos pamatinis sprendimas 2002/465/TVR dėl jungtinių tyrimo grupių (OL L 162, 2002 6 20, p. 1)

                  10.

                  2002 m. birželio 13 d. Tarybos pagrindų sprendimas 2002/584/TVR dėl Europos arešto orderio ir perdavimo tarp valstybių narių tvarkos (OL L 190, 2002 7 18, p. 1)

                  11.

                  2003 m. birželio 18 d. Tarybos sprendimas 2003/659/TVR, iš dalies keičiantis Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (OL L 245, 2003 9 29, p. 44)

                  12.

                  2005 m. vasario 24 d. Tarybos pamatinis sprendimas 2005/214/TVR dėl abipusio pripažinimo principo taikymo finansinėms baudoms (OL L 76, 2005 3 22, p. 16)

                  13.

                  2006 m. spalio 6 d. Tarybos pamatinis sprendimas 2006/783/TVR dėl tarpusavio pripažinimo principo taikymo nutarimams konfiskuoti (OL L 328, 2006 11 24, p. 59)

                  14.

                  2006 m. gruodžio 18 d. Tarybos pamatinis sprendimas 2006/960/TVR dėl keitimosi informacija ir žvalgybos informacija tarp Europos Sąjungos valstybių narių teisėsaugos institucijų supaprastinimo (OL L 386, 2006 12 29, p. 89)

                  15.

                  2007 m. birželio 12 d. Tarybos sprendimas 2007/412/TVR, iš dalies keičiantis Sprendimą 2002/348/TVR dėl saugumo tarptautinio masto futbolo rungtynėse (OL L 155, 2007 6 15, p. 76)

                  16.

                  2007 m. gruodžio 6 d. Tarybos sprendimas 2007/845/TVR dėl valstybių narių turto susigrąžinimo tarnybų bendradarbiavimo nusikalstamu būdu įgytų pajamų bei kito susijusio turto paieškos ir nustatymo srityje (OL L 332, 2007 12 18, p. 103)

                  17.

                  2008 m. liepos 24 d. Tarybos pamatinis sprendimas 2008/675/TVR dėl atsižvelgimo į apkaltinamuosius nuosprendžius Europos Sąjungos valstybėse narėse naujose baudžiamosiose bylose (OL L 220, 2008 8 15, p. 32)

                  18.

                  2008 m. lapkričio 27 d. Tarybos pamatinis sprendimas 2008/909/TVR dėl nuosprendžių baudžiamosiose bylose tarpusavio pripažinimo principo taikymo skiriant laisvės atėmimo bausmes ar su laisvės atėmimu susijusias priemones, siekiant jas vykdyti Europos Sąjungoje (OL L 327, 2008 12 5, p. 27)

                  19.

                  2008 m. gruodžio 16 d. Tarybos sprendimas 2008/976/TVR dėl Europos teisminio tinklo (OL L 348, 2008 12 24, p. 130)

                  20.

                  2008 m. gruodžio 16 d. Tarybos sprendimas 2009/426/TVR dėl Eurojusto stiprinimo ir iš dalies keičiantis Sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (OL L 138, 2009 6 4, p. 14)

                  21.

                  2009 m. vasario 26 d. Tarybos pamatinis sprendimas 2009/299/TVR, iš dalies keičiantis Pamatinius sprendimus 2002/584/TVR, 2005/214/TVR, 2006/783/TVR, 2008/909/TVR ir 2008/947/TVR ir stiprinantis asmenų procesines teises bei skatinantis tarpusavio pripažinimo principo taikymą sprendimams, priimtiems atitinkamam asmeniui asmeniškai nedalyvavus teisminiame nagrinėjime (OL L 81, 2009 3 27, p. 24)

                  22.

                  2009 m. vasario 26 d. Tarybos pamatinis sprendimas 2009/315/TVR dėl valstybių narių keitimosi informacija iš nuosprendžių registro organizavimo ir turinio (OL L 93, 2009 4 7, p. 23)

                  23.

                  2009 m. balandžio 6 d. Tarybos sprendimas 2009/316/TVR dėl Europos nuosprendžių registrų informacinės sistemos (ECRIS) sukūrimo pagal Pamatinio sprendimo 2009/315/TVR 11 straipsnį (OL L 93, 2009 4 7, p. 33).

                  24.

                  2009 m. balandžio 6 d. Tarybos sprendimas2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37)

                  25.

                  2009 m. spalio 23 d. Tarybos pamatinis sprendimas 2009/829/TVR dėl tarpusavio pripažinimo principo taikymo sprendimams dėl kardomųjų priemonių Europos Sąjungos valstybėse narėse kaip alternatyvos kardomajam kalinimui (OL L 294, 2009 11 11, p. 20)

                  26.

                  2009 m. lapkričio 30 d. Tarybos sprendimas 2009/917/TVR dėl informacinių technologijų naudojimo muitinės tikslais (OL L 323, 2009 12 10, p. 20)

                  27.

                  2009 m. lapkričio 30 d. Tarybos sprendimas 2009/934/TVR dėl įgyvendinimo taisyklių, reglamentuojančių Europolo santykius su partneriais, įskaitant keitimąsi asmens duomenimis ir įslaptinta informacija, priėmimo (OL L 325, 2009 12 11, p. 6)

                  28.

                  2009 m. lapkričio 30 d. Tarybos sprendimas 2009/936/TVR dėl Europolo analizei skirtoms darbo byloms taikomų įgyvendinimo taisyklių priėmimo (OL L 325, 2009 12 11, p. 14)

                  29.

                  2009 m. lapkričio 30 d. Tarybos sprendimas 2009/968/TVR dėl Europolo informacijos konfidencialumo taisyklių priėmimo (OL L 332, 2009 12 17, p. 17)